ddrg/super_eurlex huggingface dataset:
Uredba Komisije (ES) št. 1924/1999

z dne 8. septembra 1999

o izvajanju Uredbe Sveta (ES) št. 577/98 o organizaciji vzorčne raziskave delovne sile v Skupnosti glede programa priložnostnih modulov za raziskavo delovne sile od leta 2000 do 2002

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 577/98 z dne 9. marca 1998 o organizaciji vzorčne raziskave delovne sile v Skupnosti [1] in zlasti člena 4(2) Uredbe,

(1) ker se v skladu s členom 4(2) Uredbe (ES) št. 577/98 vsako leto sestavi program priložnostnih modulov, ki zajemajo več let;

(2) ker so ukrepi, predvideni s to uredbo, v skladu z mnenjem Odbora za statistični program, ustanovljenem s Sklepom Sveta 89/382/EGS, Euratom [2],

SPREJELA NASLEDNJO UREDBO:

Člen 1

Program priložnostnih modulov za leto 2000 do 2002 je določen v Prilogi te uredbe.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. septembra 1999

Za svet

Član Komisije

Yves-Thibault De Silguy

[1] UL L 77, 14.3.1998, str. 3.

[2] UL L 181, 28.6.1989, str. 47.

--------------------------------------------------

PRILOGA

RAZISKAVA DELOVNE SILE

Večletni program priložnostnih modulov

1. Prehod iz šole v poklicno življenje

Seznam spremenljivk: glej Uredbo Komisije (ES) št. 1925/1999 z dne 8. septembra 1999 o nadomestitvi Uredbe Sveta (ES) št. 577/98 o organizaciji vzorčne raziskave delovne sile v Skupnosti o specifikaciji priložnostnega modula 2000 za prehod iz šole v poklicno življenje [1]

Referenčno obdobje: drugo četrtletje leta 2000 (tretje četrtletje leta 2000 v Italiji)

Države članice in regije: vse, razen Nemčije

Vzorec: osebe, ki so v zadnjih petih/desetih letih zapustile izobraževanje (vključno z osebami, ki so zapustile izobraževanje za vsaj eno leto in se vanj pozneje znova vrnile); če je vzorčna enota posameznik, se ne zahtevajo nobeni podatki o članih gospodinjstva

Posredovanje rezultatov: pred 31. marcem 2001

2. Trajanje in oblike delovnega časa

Seznam spremenljivk: opredeliti ga je treba pred 31. marcem 2000

Referenčno obdobje: drugo četrtletje leta 2001

Države članice in regije: treba jih je opredeliti

Vzorec: kakor za standardne module; če je vzorčna enota posameznik, se ne zahtevajo nobeni podatki o članih gospodinjstva

Posredovanje rezultatov: pred 31. marcem 2002

3. Zaposlovanje invalidov

Seznam spremenljivk: opredeliti ga je treba pred marcem 2001

Referenčno obdobje: drugo četrtletje leta 2002

Države članice in regije: treba jih je opredeliti

Vzorec: invalidi; če je vzorčna enota posameznik, se ne zahtevajo nobeni podatki o članih gospodinjstva

Posredovanje rezultatov: pred 31. marcem 2003

[1] UL L 238, 9.9.1999, str. 16.

--------------------------------------------------
Uredba Komisije (ES) št. 285/2000

z dne 4. februarja 2000

o spremembi Uredbe (EGS) št. 1859/82 o izboru poročevalskih kmetijskih gospodarstev za določitev dohodkov kmetijskih gospodarstev

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti [1], kakor je bila nazadnje spremenjena z Uredbo (ES) št. 1256/97 [2], in zlasti člena 4(4) Uredbe,

ob upoštevanju naslednjega:

(1) Priloga I k Uredbi Komisije (EGS) št. 1859/82 z dne 12. julija 1982 glede izbora poročevalskih kmetijskih gospodarstev za določitev dohodkov kmetijskih gospodarstev [3], kakor je bila nazadnje spremenjena z Uredbo (ES) št. 60/97 [4], določa število poročevalskih kmetijskih gospodarstev v vsaki enoti.

(2) Pri Grčiji je bilo celotno število poročevalskih kmetijskih gospodarstev določeno na 7200 za leto 1985 in naslednja leta. To število se od takrat ni spremenilo, čeprav se je število kmetijskih gospodarstev v Grčiji znatno zmanjšalo. To zmanjšanje pa sta spremljala porast povprečne velikosti kmetijskih gospodarstev in njihova poenotenost, kar omogoča zadovoljivo reprezentativnost na podlagi manjšega vzorca od sedanjega. Prilogo I k Uredbi (EGS) št. 1859/82 je treba zato spremeniti.

(3) Ukrepi, predvideni s to uredbo, so v skladu z mnenjem Odbora Skupnosti za mrežo knjigovodskih podatkov s kmetijskih gospodarstev –

SPREJELA NASLEDNJO UREDBO:

Člen 1

Tabela za Grčijo v Prilogi I Uredbe (EGS) št. 1859/82 se nadomesti s tabelo, ki je priloga k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od obračunskega leta 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. februarja 2000

Za Komisijo

Franz Fischler

Član komisije

[1] UL L 109, 23.6.1965, str. 1859/65.

[2] UL L 174, 2.7.1997, str. 7.

[3] UL L 205, 13.7.1982, str. 5.

[4] UL L 14, 17.1.1997, str. 28.

--------------------------------------------------

PRILOGA

"Referenčna številka | Ime enote | Število poročevalskih kmetij (od obračunskega leta 1999 naprej) |

GRČIJA

450 | Makedonia-Thraki | 2000 |

460 | Ipiros-Peleponnisos-Nissi Ioniou | 1350 |

470 | Thessalia | 700 |

480 | Sterea Ellas-Nissi Egaeou-Kriti | 1450 |

| Skupaj Grčija | 5500" |

--------------------------------------------------
Uredba Komisije (ES) št. 1356/2000

z dne 27. junija 2000

o spremembi Uredbe (ES) št. 1474/95 o odpiranju in zagotavljanju upravljanja tarifnih kvot v sektorju jajc in jajčnega albumina

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij, določenih v Programu CXL, sestavljenem neposredno po zaključku pogajanj GATT XXIV.6 [1], in zlasti člena 1 Uredbe,

ob upoštevanju naslednjega:

(1) V okviru Svetovne trgovinske organizacije je Skupnost uvedla odpiranje tarifnih kvot za nekatere proizvode v sektorju jajc in za jajčni albumin. Posledično je treba določiti podrobna pravila za uporabo teh kvot od 1. julija 2000.

(2) Uredba Komisije (ES) št. 1474/95 [2], kakor je bila nazadnje spremenjena z Uredbo (ES) št. 1323/1999 [3], določa upravljanje teh kvot v obdobju od 1. julija 1999 do 30. junija 2000. Treba je zagotoviti njihovo upravljanje od 1. julija 2000.

(3) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

Uredba (ES) št. 1474/95 se spremeni:

1. Člen 1 se nadomesti z naslednjim:

"Člen 1

Uvozne tarifne kvote, naštete v Prilogi I, se odprejo letno za skupine proizvodov in pod tam navedenimi pogoji."

2. Priloga I se nadomesti s Prilogo k tej uredbi.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. julija 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. junija 2000

Za Komisijo

Franz Fischler

Član Komisije

[1] UL L 146, 20.6.1996, str. 1.

[2] UL L 145, 29.6.1995, str. 19.

[3] UL L 157, 24.6.1999, str. 29.

--------------------------------------------------

PRILOGA

„PRILOGA I

(v tonah) |

Številka skupine | Oznaka KN | Veljavna carina, v EUR/tono mase proizvoda | Tarifne kvote iz 2000 |

E 1 | 04070030 | 152 | 135000 |

E 2 | 04081180 | 711 | |

04081981 | 310 | 7000 |

04081989 | 331 | |

04089180 | 687 | |

04089980 | 176 | |

E 3 | 35021190 | 617 | 15500 |

35021990 | 83 | |

--------------------------------------------------
Uredba Komisije (ES) št. 1529/2000

z dne 13. julija 2000

o določitvi seznama sort Cannabis sativa L., upravičenih do pomoči na podlagi Uredbe Sveta (EGS) št. 2358/71

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena [1], kakor je bila nazadnje spremenjena z Uredbo (ES) št. 1405/1999 [2], in zlasti člena 3(6) Uredbe,

ob upoštevanju naslednjega:

(1) Priloga I k Uredbi (EGS) št. 2358/71 uvršča Cannabis sativa L. med proizvode, za katere je mogoče dodeliti pomoč za proizvodnjo za osnovno in certificirano seme.

(2) Člen 3(1) Uredbe Sveta (EGS) št. 619/71 z dne 22. marca 1971 o splošnih pravilih za dodelitev pomoči za lan in konopljo [3], kakor je bila nazadnje spremenjena z Uredbo (ES) št. 1420/98 [4], določa, da se pomoč za proizvodnjo dodeli izključno za konopljo, požeto po izoblikovanju semen in zraslo iz certificiranega semena sort s seznama, sestavljenega v skladu s postopki iz člena 12 Uredbe Sveta (EGS) št. 1308/70 z dne 29. junija 1970 o skupni ureditvi trga z lanom in konopljo [5], kakor je bila nazadnje spremenjena z Uredbo (ES) št. 2702/1999 [6]. Za namene dodelitve pomoči za proizvodnjo konoplje za tržna leta 1998/1999, 1999/2000 in 2000/2001 je Svet določil, da se na seznam uvrstijo samo sorte, katerih vsebnost THC ne presega 0,3 %, in za poznejša tržna leta 0,2 %.

(3) Priloga I k Uredbi (EGS) št. 2358/71 se nanaša na sorte Cannabis sativa L., katerih vsebnost THC ne presega 0,3 % za tržno leto 2000/2001 in 0,2 % za poznejša tržna leta.

(4) Da bi se zagotovila enotna uporaba pravil za dodelitev pomoči v vsej Skupnosti, je treba določiti seznam različnih sort Cannabis sativa L., upravičenih do pomoči na podlagi člena 3(6) Uredbe (EGS) št. 2358/71, v ta namen pa je treba uporabiti seznam iz Priloge B k Uredbi Komisije (EGS) št. 1164/89 z dne 28. aprila 1989 o podrobnih pravilih o pomoči za lan za vlakna in konopljo [7], kakor je bila nazadnje spremenjena z Uredbo (ES) št. 1313/2000 [8].

(5) Ukrepi, predvideni s to uredbo, so v skladu z mnenjem Upravljalnega odbora za semena –

SPREJELA NASLEDNJO UREDBO:

Člen 1

Sorte Cannabis sativa L.,upravičene do pomoči na podlagi člena 3(6) Uredbe (EGS) št. 2358/71, so tiste, ki so navedene v Prilogi B k Uredbi (EGS) št. 1164/89.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. julija 2000

Za Komisijo

Franz Fischler

Član Komisije

[1] UL L 246, 5.11.1971, str. 1.

[2] UL L 164, 30.6.1999, str. 17.

[3] UL L 72, 26.3.1971, str. 2.

[4] UL L 190, 4.7.1998, str. 7.

[5] UL L 146, 4.7.1970, str. 1.

[6] UL L 327, 14.12.1999, str. 7.

[7] UL L 121, 29.4.1989, str. 4.

[8] UL L 148, 22.6.2000, str. 34.

--------------------------------------------------
Uredba Sveta (ES) št. 1666/2000

z dne 17. julija 2000

o spremembi Uredbe (EGS) št. 1766/92 o skupni ureditvi trga za žito

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Člen 3(2) Uredbe Sveta (EGS) št. 1766/92 [4] določa, da se za intervencijsko ceno uporabijo mesečna povečanja. S tem mehanizmom se skušajo v določenem obsegu upoštevati stroški skladiščenja in financiranja dajatev za skladiščenje žita v Skupnosti in potreba po zagotovitvi odprodaje zalog v skladu s povpraševanjem na trgu. V skladu s pristopom, ki se uporablja za reformo skupne ureditve trgov v okviru Agende 2000, in da se pridelovalcem omogoči načrtovanje pridelave za več let, je treba število in višino mesečnih zvišanj določiti brez časovnih omejitev, ne da bi to vplivalo na morebitne upravičene revizije, ki bi lahko bile potrebne v prihodnosti.

(2) V prizadevanju za poenostavitev in jasnost predpisov je treba hkrati črtati določbe Uredbe (EGS) št. 1766/92, ki niso ustrezne.

(3) Ukrepe, potrebne za izvajanje Uredbe (EGS) št. 1766/92, je treba sprejeti v skladu s Sklepom Sveta 1999/468/ES z dne 28. junija 1999 o postopkih za uveljavljanje izvedbenih pooblastil, prenesenih na Komisijo [5] –

SPREJEL NASLEDNJO UREDBO:

Člen 1

Uredba (EGS) št. 1766/92 se spremeni:

1. Člen 3(2) se nadomesti z naslednjim besedilom:

"2. Za intervencijsko ceno veljajo mesečna povečanja v skladu s preglednico v Prilogi D."

2. Člena 20 in 22 se črtata.

3. Člen 23 se nadomesti z naslednjim besedilom:

"Člen 23

1. Komisiji pomaga Upravljalni odbor za žito, v nadaljevanju "Odbor".

2. Ob sklicevanju na ta odstavek se uporabljata člena 4 in 7 Sklepa 1999/468/ES. Obdobje iz člena 4(3) Sklepa 1999/468/ES se določi mesečno.

3. Odbor sprejme svoj poslovnik."

4. Doda se naslednja priloga:

PRILOGA D

Mesečna zvišanja intervencijske cene

(EUR/t) |

Mesec | Tržno leto 2000/2001 | Od tržnega leta 2001/2002 |

Julij | — | — |

Avgust | — | — |

September | — | — |

Oktober | — | — |

November | 1 | 0,93 |

December | 2 | 1,86 |

Januar | 3 | 2,79 |

Februar | 4 | 3,72 |

Marec | 5 | 4,65 |

April | 6 | 5,58 |

Maj | 7 | 6,51 |

Junij | 7 | 6,51 |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. julija 2000

Za Svet

Predsednik

J. Glavany

[1] UL C 86 E, 24.3.2000, str. 1.

[2] Mnenje z dne 16. maja 2000 (še ni objavljeno v Uradnem listu).

[3] UL C 168, 16.6.2000, str. 17.

[4] UL L 181, 1.7.1992, str. 21. Uredba, nazadnje spremenjena z Uredbo (ES) št. 1253/1999 (UL L 160, 26.6.1999, str. 18).

[5] UL L 184, 17.7.1999, str. 23.

--------------------------------------------------
Uredba Komisije (ES) št. 2357/2000

z dne 24. oktobra 2000

o spremembi Uredbe (ES) št. 174/1999 o posebnih podrobnih pravilih za uporabo Uredbe Sveta (ES) št. 804/68 glede izvoznih dovoljenj in izvoznih nadomestil za mleko in mlečne izdelke

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke [1], kakor je bila nazadnje spremenjena z Uredbo (ES) št. 1670/2000 [2], in zlasti člena 31(14) Uredbe,

ob upoštevanju naslednjega:

(1) Na podlagi člena 5(1) Uredbe Komisije (ES) št. 1291/2000 [3], ki se uporablja od 1. oktobra 2000, bo prenehala možnost uporabe izvoznih dovoljenj z vnaprejšnjo določitvijo nadomestila za dobavo oboroženim silam iz člena 36(1)(c) Uredbe Komisije (ES) št. 800/1999 [4], kakor je bila spremenjena z Uredbo (ES) št. 1557/2000 [5]. Zaradi gospodarskega pomena take dobave za sektor mleka, bi bilo treba odobriti odstopanje od člena 5(1) Uredbe (ES) št. 1291/2000, da se brez odlašanja ponovno vzpostavi možnost določitve nadomestila vnaprej za takšno dobavo mlečnih izdelkov.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –

SPREJELA NASLEDNJO UREDBO:

Člen 1

V členu 2 Uredbe Komisije (ES) št. 174/1999 [6] se za prvim odstavkom doda naslednji odstavek:

"Vendar pa se z odstopanjem od prvega odstavka, izvozno dovoljenje z vnaprejšnjo določitvijo nadomestila lahko uporabi za odobritev nadomestila za izvoz mlečnih izdelkov iz člena 36(1)(c) Uredbe (ES) št. 800/1999."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. oktobra 2000

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 152, 24.6.2000, str. 1.

[4] UL L 102, 17.4.1999, str. 11.

[5] UL L 179, 18.7.2000, str. 6.

[6] UL L 20, 27.1.1999, str. 8.

--------------------------------------------------
Uredba Komisije (ES) št. 2426/2000

z dne 31. oktobra 2000

o spremembi Uredbe (EGS) št. 94/92 o podrobnih pravilih za izvajanje ureditve uvozov iz tretjih držav v skladu z Uredbo Sveta (EGS) št. 2092/91

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 2020/2000 [2], in zlasti člena 11(1) Uredbe,

ob upoštevanju naslednjega:

(1) V skladu s členom 11(1)(a) Uredbe (EGS) št. 2092/91 se lahko proizvodi, uvoženi iz tretje države, tržijo samo, kadar izvirajo iz tretje države, navedene na seznamu, ki je sestavljen v skladu z merili iz odstavka 2 navedenega člena. Navedeni seznam je podan v Prilogi k Uredbi Komisije (EGS) št. 94/92 [3], kakor je bila nazadnje spremenjena z Uredbo (ES) št. 1616/2000 [4].

(2) Argentinski organi oblasti so Komisijo zaprosili za vključitev novega kontrolnega in certifikacijskega organa v skladu z Uredbo (EGS) št. 94/92.

(3) Argentinski organi oblasti so Komisiji predložili vsa potrebna jamstva in podatke ter ji tako zagotovili, da novi kontrolni in certifikacijski organ izpolnjuje merila, določena v členu 11(2) Uredbe (EGS) št. 2092/91.

(4) Ukrepi, predvideni s to uredbo, so v skladu z mnenjem odbora iz člena 14 Uredbe (EGS) št. 2092/91 –

SPREJELA NASLEDNJO UREDBO:

Člen 1

Priloga k Uredbi (EGS) št. 94/92 se s tem spremeni, kakor je prikazano v Prilogi k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. oktobra 2000

Za Komisijo

Franz Fischler

Član Komisije

[1] UL L 198, 22.7.1991, str. 1.

[2] UL L 241, 26.9.2000, str. 39.

[3] UL L 11, 17.1.1992, str. 14.

[4] UL L 185, 25.7.2000, str. 62.

--------------------------------------------------

PRILOGA

Točka 3 besedila o Argentini

se nadomesti z naslednjim:

"3. Kontrolni organi:

- Instituto Argentino para la Certificación y Promoción de Productos Agropecuarios Orgánicos SRL (Argencert)

- Organización Internacional Agropecuaria (OIA)

- Letis SA"

--------------------------------------------------
Uredba Komisije (ES) št. 2085/2000

z dne 2. oktobra 2000

o odobritvi prenosov med količinskimi omejitvami za tekstilne izdelke in oblačila s poreklom iz Republike Indije

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav [1], nazadnje spremenjene z Uredbo Komisije (ES) št. 1987/2000 [2], in zlasti člena 7 Uredbe,

ob upoštevanju naslednjega:

(1) Memorandum o soglasju med Evropsko skupnostjo in Republiko Indijo o dogovorih na področju dostopa na trg za tekstilne izdelke, parafiran 31. decembra 1994 [3], (Memorandum o soglasju) določa, da se ugodno obravnavajo nekatere zahteve Indije za "izredno prožnost".

(2) Republika Indija je vložila zahtevo dne 28. januarja 2000.

(3) Prenosi, za katere je zaprosila Republika Indija, sodijo v okvir omejitev določb o prožnosti iz člena 7, ki so določene v Prilogi VIII Uredbe (EGS) št. 3030/93.

(4) V skladu z odstavkom 2 Memoranduma o soglasju je Indija 1. decembra 1999 WTO posredovala uradno obvestilo o pogodbeno zavezujočih carinah za tarifne postavke, dogovorjene z Memorandumom o soglasju.

(5) Posredovano uradno obvestilo Indije z dne 1. decembra 1999 ni popolnoma v skladu z Memorandumom o soglasju. Vendar so posvetovanja med pogodbenicama pripeljala do medsebojnih razjasnitev. Zaradi tega je primerno delno ugoditi zahtevi, preostanek izrednih prožnosti pa sprostiti takoj, ko bo Indija spremenila svoje uradno obvestilo pri WTO za tiste tarifne postavke, za katere je napovedala, da bo uvedla najvišje carine.

(6) Ukrepi, predvideni s to uredbo, so v skladu z mnenjem Upravljalnega odbora za tekstil, predvidenega v členu 17 Uredbe (EGS) št. 3030/93 –

SPREJELA NASLEDNJO UREDBO:

Člen 1

Prenosi med količinskimi omejitvami za tekstilne izdelke s poreklom iz Republike Indije se odobrijo za kvotno leto 2000, kakor je podrobno navedeno v Prilogi k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. oktobra 2000

Za Komisijo

Pascal Lamy

Član Komisije

[1] UL L 275, 8.11.1993, str. 1.

[2] UL L 237, 21.9.2000, str. 34.

[3] UL L 153, 27.6.1996, str. 53.

--------------------------------------------------

PRILOGA

— Kategorija 1: | prenos 87500 kilogramov iz količinske omejitve za kategorijo 23. |

— Kategorija 4: | prenos 875000 kilogramov iz količinske omejitve za kategorijo 15. |

— Kategorija 5: | prenos 218750 kilogramov iz količinske omejitve za kategorijo 15. |

— Kategorija 6 | prenos 1093750 kilogramov iz količinske omejitve za kategorijo 29. |

— Kategorija 20: | prenos 131250 kilogramov iz količinskih omejitev za kategorijo 23. |

— Kategorija 26: | prenos 1093750 kilogramov iz količinskih omejitev za kategorije 15, 24 in 27. |

--------------------------------------------------
Uredba Komisije (ES) št. 138/2001

z dne 24. januarja 2001

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih oznak", določen v Uredbi Sveta (EGS) št. 2081/92 o zaščiti geografskih oznak in označb porekla za kmetijske pridelke in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Italija poslala Komisiji vlogi za registracijo nekaterih imen kot označb porekla ali geografskih oznak.

(2) V skladu s členom 6(1) navedene uredbe je ugotovljeno, da vlogi izpolnjujeta vse zahteve iz tega člena in zlasti vsebujeta vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede imen iz Priloge k tej uredbi po objavi v Uradnem listu Evropskih skupnosti [3].

(4) Imeni je zato treba vnesti v "Register zaščitenih označb porekla in zaščitenih geografskih oznak" in ju zaščititi v vsej Skupnosti kot zaščiteni označbi porekla ali zaščiteni geografski oznaki.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 2446/2000 [5] –

SPREJELA NASLEDNJO UREDBO:

Člen 1

Imeni v Prilogi k tej uredbi se dodata Prilogi k Uredbi (ES) št. 2400/96 in vneseta kot zaščiteni označbi porekla (ZOP) ali zaščiteni geografski oznaki (ZGO) v "Register zaščitenih označb porekla in zaščitenih geografskih oznak" iz člena 6(3) Uredbe (EGS) št. 2081/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. januarja 2001

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 108, 14.4.2000, str. 2 in UL C 131, 12.5.2000, str. 2.

[4] UL L 327, 18.12.1996, str. 11.

[5] UL L 281, 7.11..2000, str. 12.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Olja in maščobe – oljčno olje

ITALIJA

Val di Mazara (ZOP)

Ovčetina

ITALIJA

Agnello di Sardegna (ZGO)

--------------------------------------------------